**LĒMUMS**

Liepājā

|  |  |
| --- | --- |
| 2021.gada 19.augustā |  Nr.308/10(prot. Nr.10, 28.§) |

Par nekustamā īpašuma, zemesgabala

Virssardzes ielā 11, atsavināšanu

Lai atsavinātu Liepājas valstspilsētas pašvaldībai piederošu nekustamo īpašumu, kurš nav nepieciešams pašvaldībai funkciju nodrošināšanai, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, 4.panta otro daļu un 5.panta pirmo daļu, izskatot Liepājas speciālās ekonomiskās zonas valdes 2021.gada 30.jūnija lēmumu Nr.53 "Par nekustamā īpašuma atsavināšanas ierosināšanu", Liepājas pilsētas pašvaldības iestādes "Liepājas pilsētas būvvalde" 2021.gada 8.jūlija vēstuli Nr.605/2.3. "Par zemesgabalu Virssardzes ielā 11, Liepājā", Liepājas pilsētas pašvaldības iestādes "Liepājas pilsētas pašvaldības administrācija" 2021.gada 5.augusta vēstuli Nr.1755/2.15.1 "Par zemesgabalu Virssardzes ielā 11, Liepājā", Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9) un pastāvīgās Finanšu komitejas lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Nodot atsavināšanai Liepājas valstspilsētas pašvaldībai piederošo nekustamo īpašumu, zemesgabalu ar platību 50215 kv.m Virssardzes ielā 11, Liepājā, kadastra numurs 1700 002 0445, reģistrēts Liepājas pilsētas zemesgrāmatas nodalījumā Nr.100000534114.

2. Uzdot Liepājas pilsētas pašvaldības iestādei "Nekustamā īpašuma pārvalde" organizēt nekustamā īpašuma novērtēšanu.

3. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei 2 eks., Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |